Københavns Adresseavis, 1792-05-21
En Person, øvet i Forretninger og Regnskabssager og kan forevise de beste Reommendationer, søger Emploi paa et Contoir eller andensteds, og i Mangel af saadan fast Condition, ønsker han sig noget at skrive i arkeviis, Regnskaber at opgiøre, samt alleslags Commissioner at udrette, forsikkrende i alt promt og billig Behandling; er at finde paa Kultorvet, Hiørnet af Pustervig Nr. 77, anden Sal. Efter en indkommen Beretning skal en Brigantin fra Flensborg, kommende fra Bordeaux, destineret til Flensborg, den 29 April d. A. om Morgenen, med god Vind og klart Veir, seilet paa en farlig Grund en halv Miil N. O. fra Wærøe, Flak ; den skal ei være større end omtrent 8 Alen i Qvadrat, hvorpaa ikke skal findes meere Dybde end 8 a 9 Fods Vand, med store spidse Stene; Forskibet stod fast til Fokkerøster, men vedAgterskibet var 3 Favne Vand. Admiralitets= og Commissariats Collegio har, formedelst denne Grunds Farlighed for Seilladsen, beordret de i Aar udgaaende Officerer, der undersøger Kattegattet med videre, tillige at opsøge og oplede denne Grund, som i sin Tid nærmere vil blive bekiendtgjort. Jmidlertid tiener dette til behørig Varsel for de Seilende, som skal passere dette Farvand, og nu i Følge Admiralitets og Commissariats Collegio Ordre, bliver bekiendtgjort i de Berlingske og AdresseContoirets Aviser.